Seoses küsimusega, kas näha ette võimalus jätkata nende kaevanduste käitamist, mille kasumlikkus sulgemisperioodil taastub, usume  sarnaselt komisjoniga, et selle võimaluse jätmine oleks vale. Et antavat abi kasutataks õigesti, peab see põhinema lõplikul sulgemiskaval. Sulgemisabi andmise lõpetamise täpse aasta kohta meil kindlad eelistused puuduvad, kuid me usume sellest olenemata, et komisjoni kavandatud 2014. aasta on asjakohasem raportööri välja pakutud 2018. aastast.